text: Fanø uden blåt flag
  12 maj 2011 kl. 08.03
  En løbsk septic-tank er skyld i at Fanø ikke får lov at lade det blå flag vaje over øens strande denne sommer.
  - Vi må desværre ikke hejse det blå flag på stranden i år, lyder det beklagende fra Fanøs borgmester Erik Nørreby.
  En sommerhusejers ubetænksomhed er årsagen. To vandprøver i sensommeren 2010 viste forhøjede tal ved udløbet fra Rindby Bæk. Et uautoriseret overløb fra en ældre septictank var årsagen. 
  Fejlen blev fundet i sidste uge og kloakering af ejendommen blev udført mandag.
  Borgmester Erik Nørreby ærgrer sig over det manglende blå flag.
  Fanø Kommune vil nu løbende foretage vandprøver og strandrensning i henhold til reglerne for blåt flag. Prøveresultaterne vil blive offentliggjort løbende på kommunens hjemmeside gennem hele sommeren.
  - Det er Fanø Kommunes forventning, at vi igen til næste år kan hejse det blå flag på stranden, indtil da vil nationalparkens logo være hejst på stangen ved Rindby Strand, siger borgmester Erik Nørreby.
  